rejauldu/bengali-wikipedia huggingface dataset:
দেওয়ান নুরুল আনোয়ার হোসেন চৌধুরী (১৯৩৯-২০২১) বাংলাদেশের একজন বিশিষ্ট সাহিত্যিক, গবেষক ও সরকারি কর্মকর্তা। তিনি ইসলামিক ফাউন্ডেশন বাংলাদেশের মহাপরিচালক ছিলেন। বাংলাদেশ সরকারের যুগ্ম-সচিব হিসেবে তিনি সরকারি চাকরি থেকে অবসরগ্রহণ করেন।  জন্ম দেওয়ান নুরুল আনোয়ার হোসেন চৌধুরী ১৯৩৯ সালের ২৮ ফেব্রুয়ারি বৃহত্তর সিলেটের হবিগঞ্জ জেলার নবীগঞ্জ উপজেলার সদরঘাটে জন্মগ্রহণ করেন। তাঁর বাবা দেওয়ান গওহর চৌধুরী এবং মা কুলসুম আক্তার চৌধুরী। দেওয়ান নুরুল আনোয়ার শৈশবেই বাবা-মা দুজনকেই হারান। তখন তাঁর বয়স ছিলো মাত্র সাত।  শিক্ষাজীবন  দেওয়ান নুরুল আনোয়ারের শিক্ষাজীবন শুরু হয় দিনারপুর এম ই মাদ্রাসায়। পরে দিনারপুর উচ্চ বিদ্যালয় থেকে তিনি মেট্রিকুলেশন পাশ করেন। ১৯৫৯ সালে মৌলভীবাজার কলেজ থেকে আই কম পাশ করেন দেওয়ান নুরুল আনোয়ার হোসেন চৌধুরী। বি.এ সম্পন্ন করেন ঢাকা বিশ্ববিদ্যালয়ের অধীনে সলিমুল্লাহ কলেজ থেকে ১৯৬২ সালে। তিনি ঢাকা বিশ্ববিদ্যালয়  থেকে ১৯৬৫ সালে এলএলবি পাশ করেন।   কর্মজীবন  তিনি শিক্ষাজীবন শেষে কিছুদিন আইন পেশায় নিয়োজিত ছিলেন। পরে ১৯৬৯ সালে ইস্ট পাকিস্তান সিভিল সার্ভিসে যোগদান করেন। দেওয়ান নুরুল আনোয়ার তাঁর সুদীর্ঘ কর্মজীবনে পাবনা সদর মহকুমার এসডিও, পাবনার অতিরিক্ত জেলা ম্যাজিস্ট্রেট, শ্রম ও কর্মসংস্থান মন্ত্রণালয়,প্রতিস্থাপন মন্ত্রণালয় এবং ধর্ম বিষয়ক মন্ত্রনালয়ের উপসচিব ও দুর্নীতি দমন ব্যুরোর পরিচালক হিসেবে দায়িত্ব পালন করেন। ১৯৯০ সালের ২৭ ডিসেম্বর তিনি ইসলামিক ফাউন্ডেশন বাংলাদেশের মহাপরিচালক পদে নিযুক্ত হন। তিনি সর্বশেষ বাংলাদেশ সরকারের  সংস্থাপন মন্ত্রণালয়ের যুগ্ম সচিব হিসেবে ১৯৯৭ সালে সরকারি চাকরি থেকে অবসর গ্রহণ করেন।  সাহিত্য সাধনা সাহিত্যকর্ম দেওয়ান নুরুল আনোয়ার হোসেন চৌধুরী তাঁর সরকারি চাকুরির শত ব্যস্ততার মধ্যেও নিরলস সাহিত্য সাধনা করে গেছেন। তাঁর সাহিত্য সাধনা ও গবেষণার প্রধান বিষয়বস্তু ছিল সিলেট বিভাগের প্রাচীন ইতিহাস-ঐতিহ্য ও সমাজ -সংস্কৃতি।তাঁর রচিত উল্লেখযোগ্য গ্রন্থের মধ্যে রয়েছে -   জালালাবাদের কথা   হযরত শাহজালাল র.  আমাদের সুফিয়ায়ে কেরাম  সিলেট বিভাগের ইতিহাস   আল কোরআনের বঙ্গানুবাদ   নির্বাচিত কয়েকটি প্রবন্ধ   স্বাধীনতা সংগ্রামে সিলেট   শাহজালাল র.: দলীল ও ভাষ্য  ছিলটে প্রচলিত পই-প্রবাদ ডাক-ডিঠান  আমাদের স্বাধীনতা সংগ্রামের বিস্মৃত ইতিহাস   আল কোরআনে মোহাম্মদ সা.  শেকড়ের সন্ধানেঃ শিলালিপি ও সনদে আমাদের সমাজচিত্র   বিচারপতি সৈয়দ এ বি মাহমুদ হোসেন ইত্যাদি। পুরস্কার/সম্মাননা   মহাকবি সৈয়দ সুলতান সাহিত্য পুরস্কার   রাগীব রাবেয়া সাহিত্য পুরস্কার   লায়লা রাগিব স্মৃতি পুরস্কার ইত্যাদি।  মৃত্যু  দেওয়ান নুরুল আনোয়ার হোসেন চৌধুরী ২০২১ খ্রিস্টাব্দের ২৮ জুলাই ৮২ বছর বয়সে মৃত্যুবরণ করেন।   তথ্যসূত্র   বিষয়শ্রেণী:ইসলামিক ফাউন্ডেশন বাংলাদেশের মহাপরিচালক বিষয়শ্রেণী: বাংলাদেশী সাহিত্যিক বিষয়শ্রেণী: বাংলাদেশী ইতিহাসবিদ  বিষয়শ্রেণী: ১৯৩৯-এ জন্ম  বিষয়শ্রেণী: ২০২১-এ মৃত্যু  বিষয়শ্রেণী: সিলেট বিভাগের ব্যক্তি বিষয়শ্রেণী: হবিগঞ্জ জেলার ব্যক্তি
সিরাজগঞ্জ-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিরাজগঞ্জ জেলায় অবস্থিত জাতীয় সংসদের ৬৭নং আসন।  সীমানা সিরাজগঞ্জ-৬ আসনটি সিরাজগঞ্জ জেলার শাহজাদপুর উপজেলা নিয়ে গঠিত।   ইতিহাস  ১৯৯১ সাল থেকে ২০০১ সালের নির্বাচন পর্যন্ত চৌহালী ও বেলকুচি উপজেলা পৃথক আসন ছিলো। তখন সিরাজগঞ্জ-৬ ছিলো চৌহালি উপজেলা নিয়ে গঠিত। ২০০৮ সালের নির্বাচনে বেলকুচি ও চৌহালী উপজেলাকে একত্রিত করে সিরাজগঞ্জ-৫ আসন হিসেবে ঘোষণা করে নির্বাচন কমিশন এবং সিরাজগঞ্জ-৬ শাহজাদপুর উপজেলা নিয়ে গঠিত হয়।   নির্বাচিত সাংসদ  নির্বাচন  সদস্য  দল১৯৮৬নুরুল ইসলাম তালুকদারজাতীয় পার্টি ১৯৯১ আনছার আলী সিদ্দিকী বাংলাদেশ জাতীয়তাবাদী দল ফেব্রুয়ারি ১৯৯৬ বাংলাদেশ জাতীয়তাবাদী দল জুন ১৯৯৬মো. শাহজাহান বাংলাদেশ আওয়ামী লীগ ২০০১ মনজুর কাদের বাংলাদেশ জাতীয়তাবাদী দল ২০০৮ চয়ন ইসলাম বাংলাদেশ আওয়ামী লীগ ২০১৪ হাসিবুর রহমান স্বপন বাংলাদেশ আওয়ামী লীগ ২০১৮ বাংলাদেশ আওয়ামী লীগ২০২১ উপ-নির্বাচনমেরিনা জাহান কবিতাবাংলাদেশ আওয়ামী লীগ২০২৪চয়ন ইসলামবাংলাদেশ আওয়ামী লীগ  নির্বাচনী ফলাফল ২০১৪           ২০০৮  ২০০১  জুন ১৯৯৬  টীকা  বহিঃসংযোগ  প্রথম আলোতে সিরাজগঞ্জ-৬  বিষয়শ্রেণী:সিরাজগঞ্জ জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
খাজা মুবারক শাহ ছিলেন জম্মু ও কাশ্মীরের জাতীয় সম্মেলনের একজন প্রবীণ নেতা এবং ১৯৮০-এর দশকের গোড়ার দিকে উত্তর কাশ্মীরের বারামুল্লা নির্বাচনী এলাকা থেকে ভারতীয় সংসদের প্রাক্তন সদস্য (এমপি)।   তিনি ১৯৫২ সালে প্রধানমন্ত্রী শেখ মোহাম্মদ আবদুল্লাহর সরকারে উপমন্ত্রী হিসেবে দায়িত্ব পালন করেছিলেন। তিনি ১৯৪৭ সাল থেকে কিছুদিনের জন্য পুলিশ সুপারিনটেনডেন্ট হিসেবেও দায়িত্ব পালন করেন এবং জেনারেল থিমাইহের অধীনে প্রশিক্ষণ গ্রহণ করেন। ১৯৪৭ সালে ডোগরা শাসক মহারাজা হরি সিংকে ক্ষমতাচ্যুত করার পর শেখ মোহাম্মদ আবদুল্লাহকে অন্তর্বর্তীকালীন প্রশাসক হিসেবে নিয়োগের পর তিনি রাজনীতিতে যোগদানের জন্য চাকরি ছেড়ে দেন। তিনি শেখ মোহাম্মদ আবদুল্লাহর সাথে কারাগারে ছিলেন এবং ১৯৫৩ সালের আগস্ট থেকে ১৯৬৩ সালের ফেব্রুয়ারি পর্যন্ত কারাগারে ছিলেন, যখন তার বাবা মারা যান।  ১৯৮০ সালের সংসদ নির্বাচনে মোবারক শাহ ৬৭.৫৭% ভোট পেয়েছিলেন, যেখানে তার নিকটতম প্রতিদ্বন্দ্বী মুজাফফর হোসেন বেগ মোট ভোটের ২৮.৪৮% ভোট পেয়েছিলেন। তিনি ভারমুলের খাজা সিকান্দার শাহের পুত্র এবং গোলাম আহমদ আশাইয়ের শ্যালক। তার স্থলাভিষিক্ত হন বারামুল্লার সাংসদ সাইফুদ্দিন সোজ, যিনি পরে প্রথম মনমোহন সিং প্রশাসনে কেন্দ্রীয় জলসম্পদ মন্ত্রীর দায়িত্ব পালন করেন।  মোবারক শাহ ছিলেন শেখ মোহাম্মদ আবদুল্লাহর "প্রধানমন্ত্রীর লেফটেন্যান্ট"দের একজন, যেমন ওয়াজাহাত হাবিবুল্লাহ তার "মাই কাশ্মীর: কনফ্লিক্ট অ্যান্ড দ্য প্রসপেক্টস ফর এন্ডুরিং পিস" বইয়ে বলেছেন।  মোবারক শাহ জম্মু ও কাশ্মীরের সৈয়দ মীর কাসিমের সরকারের একজন সিনিয়র ক্যাবিনেট মন্ত্রী হিসেবেও দায়িত্ব পালন করেছিলেন। তাকে স্বাস্থ্য ও চিকিৎসা শিক্ষা, কৃষি, বন, রাজস্ব, গ্রামীণ উন্নয়ন, গৃহায়ন এবং উদ্যানপালনের মতো গুরুত্বপূর্ণ বিভাগের দায়িত্বে নিযুক্ত করা হয়েছিল। তিনি বারামুল্লা এবং টাংমার্গ থেকে বিধানসভা নির্বাচনে প্রতিদ্বন্দ্বিতা করেছিলেন। ১৯৭৪ সালে শ্রীলঙ্কার কলম্বোতে অনুষ্ঠিত আন্তর্জাতিক স্বাস্থ্য সম্মেলনে তিনি ভারতীয় প্রতিনিধিদলের নেতৃত্ব দেন। তিনি ১৯৭৬ সালের জুন থেকে ১৯৭৮ সালের সেপ্টেম্বর পর্যন্ত সুদান এবং চাদে (চাদ) ভারতের রাষ্ট্রদূত হিসেবে দায়িত্ব পালন করেন। রাষ্ট্রদূতের দায়িত্ব থেকে ফিরে এসে ১১ নভেম্বর ১৯৭৮ থেকে ১০ জানুয়ারি ১৯৮০ পর্যন্ত রাজ্যসভার সদস্য নির্বাচিত হন। এরপর তিনি লোকসভা নির্বাচনে প্রতিদ্বন্দ্বিতা করেন এবং বারামুল্লা সংসদীয় আসন থেকে নির্বাচিত হন। পেশায় আইনজীবী মোবারক শাহ, কুখ্যাত কাশ্মীর ষড়যন্ত্র মামলায় শেখ মোহাম্মদ আবদুল্লাহর প্রতিনিধিত্ব করেন প্রধান আইনজীবী হিসেবে এবং ১৯৬৪ সালের ২৪ মে শেখ আবদুল্লাহর পাকিস্তান সফরে মির্জা আফজাল বেগ এবং মাওলানা মাসউদীর সাথে তার সাথে ছিলেন। তিনি ১৯৭৬ থেকে ১৯৭৮ সাল পর্যন্ত সুদান এবং চাদে ভারতীয় রাষ্ট্রদূত হিসেবে দায়িত্ব পালন করেন।   তথ্যসূত্র   বিষয়শ্রেণী:জম্মু ও কাশ্মীরের রাজ্যসভা সদস্য বিষয়শ্রেণী:জম্মু ও কাশ্মীরের লোকসভা সদস্য বিষয়শ্রেণী:সপ্তম লোকসভার সদস্য বিষয়শ্রেণী:বারমুলার ব্যক্তি বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:১৯৮৭-এ মৃত্যু বিষয়শ্রেণী:১৯২২-এ জন্ম বিষয়শ্রেণী:কাশ্মীরি রাজনীতিবিদ বিষয়শ্রেণী:সুদানে ভারতের রাষ্ট্রদূত বিষয়শ্রেণী:জম্মু ও কাশ্মীরের গণপরিষদের সদস্য
গাণিতিক বিশ্লেষণে, কশি সূচক হলো একটি পূর্ণসংখ্যা যা একটি ব্যবধানে একটি বাস্তব মূলদ ফাংশনের সাথে যুক্ত। রাউথ-হুরউইটজ উপপাদ্য দ্বারা, আমাদের নিম্নলিখিত ব্যাখ্যা আছে। কশি সূচক:   r ( x ) = p ( x ) / q ( x )  আসল রেখার উপরে হল ডান অর্ধেক প্লেনে অবস্থিত f ( z ) এর শিকড়ের সংখ্যা এবং বাম অর্ধেক প্লেনে অবস্থিতগুলির মধ্যে পার্থক্য। জটিল বহুপদী f ( z ) এমন   f ( iy ) = q ( y ) + ip ( y )।  আমাদের অবশ্যই অনুমান করতে হবে যে p এর ডিগ্রী q এর ডিগ্রীর চেয়ে কম।   সংজ্ঞা    ১৮৩৭ সালে অগাস্টিন-লুই কশি দ্বারা যুক্তিসঙ্গত ফাংশনের মেরুগুলির জন্য কশি সূচকটি প্রথম সংজ্ঞায়িত করা হয়েছিল যেমন একতরফা সীমা ব্যবহার করে:      কমপ্যাক্ট ব্যবধানের উপর একটি সাধারণীকরণ [ a, b ] সরাসরি (যখন a বা b উভয়ই r ( x ) এর মেরু নয়): এটি কচি সূচকের সমষ্টি  ব্যবধানে অবস্থিত প্রতিটি s-এর জন্য r। আমরা সাধারণত এটি দ্বারা চিহ্নিত করিঃ  .  আমরা তখন টাইপের ব্যবধানে সাধারণীকরণ করতে পারি  যেহেতু r- এর মেরুগুলি একটি সসীম সংখ্যা ( a এবং b- এর জন্য কচি সূচকের সীমাকে [ a, b ] ধরে নিয়ে অসীমতায় চলে যায়)।   উদাহরণ  থাম্ব|300x300পিক্সেল| একটি যৌক্তিক ফাংশন   যুক্তিবাদী ফাংশন বিবেচনা করুন:     আমরা ডিগ্রী ৩ এবং ৫ এর চেবিশেভ বহুপদ যথাক্রমে p (x) এবং q (x) এ চিনতে পারি। অতএব, r (x) এর খুঁটি রয়েছে , , ,  এবং , যেমন  জন্য  . আমরা ছবিতে দেখতে পাচ্ছি যে  এবং  . শূন্য মেরু জন্য, আমরা আছে  যেহেতু বাম এবং ডান সীমা সমান (যার কারণ p (x) এরও শূন্যের একটি মূল রয়েছে)। আমরা যে উপসংহার  যেহেতু q (x) এর মাত্র পাঁচটি মূল আছে, সবগুলোই [ − 1,1]। আমরা এখানে F (iy) এর সাথে প্রতিটি জটিল বহুপদী হিসাবে Routh-Hurwitz উপপাদ্য ব্যবহার করতে পারি না। = q (y)  + ip (y) এর কাল্পনিক লাইনে একটি শূন্য রয়েছে (যেমন মূলে)।   তথ্যসূত্র   বিষয়শ্রেণী:গাণিতিক বিশ্লেষণ
পাত্রসায়ের ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর মহকুমার পাত্রসায়ের সমষ্টি উন্নয়ন ব্লকে অবস্থিত একটি পুলিশ থানাসহ গ্রাম।   জনসংখ্যার উপাত্ত  ২০১১ অনুযায়ী ভারতের জনগণনা পাত্রসায়েরের মোট জনসংখ্যা ছিল ১০,৮৪৪ জন যার মধ্যে ৫,৫২৮ (৫১%) পুরুষ এবং ৫,৩১৬ (৪৯%) মহিলা ছিলেন। জনসংখ্যার ৬ বছরের নিচে ছিল ১,১১৫ জন। পাত্রসায়েরের মোট সাক্ষরতার সংখ্যা ছিল ৭,২৭৪ (৬ বছরের বেশি জনসংখ্যার ৭৪.৭৭%)।   থানা ও সমষ্টি উন্নয়ন ব্লক সদর  পাত্রসায়ের সমষ্টি উন্নয়ন ব্লক এই থানার অন্তর্গত। এই থানার আয়তন ৩২১.০৭ বর্গ কিলোমিটার এবং জনসংখ্যা ১,৬৪,০৪৮ পাত্রসায়ের সমষ্টি উন্নয়ন ব্লকের সদর দফতর পাত্রসায়র গ্রামে অবস্থিত।   পরিবহন  পাত্রসায়ের রেলওয়ে স্টেশন, বাঁকুড়া থেকে ৫৬.৫ কিমি, দক্ষিণ পূর্ব রেলওয়ের বাঁকুড়া-মসাগ্রাম লাইনের (পূর্বে বাঁকুড়া দামোদর রেলওয়ে) একটি স্টেশন।২০১৬ সালের সেপ্টেম্বর পর্যন্ত, এই লাইনে বাঁকুড়া এবং মঠনাসিবপুরের মধ্যে ডেমু পরিষেবা উপলব্ধ ছিল।   সাঁওতালডি (পুরুলিয়া জেলায়) হতে মাজদিয়া (নদিয়া জেলার মধ্যে) হয়ে পশ্চিমবঙ্গ রাজ্য সড়ক ৮ পাত্রসায়রের মধ্য দিয়ে যায়।  বাঁকুড়া থেকে বেলিয়াতোড় ও সোনামুখী হয়ে বাস পাত্রসায়ের পর্যন্ত বাস পরিষেবা রয়েছে, বিষ্ণুপুর থেকে পাত্রসায়ের পর্যন্ত বাস পরিষেবা রয়েছে। এছাড়াও পাত্রসায়ের হতে নুতুঙ্গ্রা ও পশ্চিম মেদিনীপুরের বঙ্কিভেড়ি(১৯৬ কিমি) পর্যন্ত ভলভো পরিষেবা রয়েছে।   শিক্ষা  বর্ধমান বিশ্ববিদ্যালয়ের অধিভুক্ত পাত্রসায়ের মহাবিদ্যালয়, ২০০৫ সালে প্রতিষ্ঠিত হয়। এটি কলা বিষয়ে কোর্স প্রদান করে।   স্বাস্থ্যসেবা  পাত্রসায়ের ব্লক জনস্বাস্থ্য কেন্দ্রটি পাত্রসায়েরের সমষ্টি উন্নয়ন ব্লকের কেন্দ্রীয় স্বাস্থ্য সেবাগার। এর অধীনে তিনটি জনস্বাস্থ্য কেন্দ্রঃ নলডাঙ্গা, কুশদ্বীপ এবং বালসী এবং ২৭ টি উপকেন্দ্র রয়েছে।   তথ্যসূত্র   বিষয়শ্রেণী:বাঁকুড়া জেলার গ্রাম বিষয়শ্রেণী:উইকিউপাত্তে স্থানাঙ্ক আছে
হেমতাবাদ (বিধানসভা কেন্দ্র) ভারতের পশ্চিমবঙ্গ রাজ্যের উত্তর দিনাজপুর জেলার একটি বিধানসভা কেন্দ্র।  ভারতের সীমানা পুনর্নির্ধারণ কমিশনের নির্দেশিকা অনুসারে, ২০১১ সালে এই কেন্দ্রটি অস্তিত্ব লাভ করেছিল। এই কেন্দ্রটি (এসসি) এর জন্য সংরক্ষিত।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ৩৩ নং হেমতাবাদ (এসসি) বিধানসভা কেন্দ্রটি হেমতাবাদ সিডি ব্লক এবং ভাতোল, বিন্দোল, জগদীশপুর, মাহিপুর, শেরপুর, রামপুর ও সিটগ্রাম গ্রাম পঞ্চায়েত গুলি রায়গঞ্জ সিডি ব্লক এর অন্তর্গত।  হেমতাবাদ বিধানসভা কেন্দ্রটি ৫ নং রায়গঞ্জ লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ২০১১হেমতাবাদখগেন্দ্রনাথ সিংহভারতের কমিউনিস্ট পার্টি (মার্ক্সবাদী)  নির্বাচনী ফলাফল ২০১১ ২০১১ সালের নির্বাচনে, সিপিআই (এম) -এর খগেন্দ্রনাথ সিংহ তৃণমূল কংগ্রেসের শেখর চন্দ্র রায়কে পরাজিত করেন।     তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:উত্তর দিনাজপুর জেলার রাজনীতি
তালিম হোসেন (১৯১৮ - ২১ ফেব্রুয়ারি, ১৯৯৯) একজন বিশিষ্ট বাংলাদেশী কবি, অনুবাদক ও সাহিত্য সম্পাদক। তিনি ছিলেন বিদ্রোহী কবি কাজী নজরুল ইসলামের অনুসারী। তার উল্লেখযোগ্য সাহিত্যকর্ম হল দিশারী, শাহীন ও নূহের জাহাজ। বাংলা সাহিত্যে অবদানের জন্য তিনি ১৯৬৫ সালে বাংলা একাডেমি পুরস্কার এবং ১৯৮২ সালে বাংলাদেশ সরকার কর্তৃক প্রদত্ত একুশে পদক-এ ভূষিত হন।   পারিবারিক জীবন  তালিম হোসেন ১৯৪৮ সালে মাফরুহা চৌধুরীকে বিয়ে করেন। মাফরুহা চৌধুরী ছিলেন দৈনিক বাংলা পত্রিকার মহিলা বিষয়ক পাতার সম্পাদিকা। তাদের তিন মেয়ে এবং দুই ছেলে। তিন মেয়ে শবনম মুশতারী, পারভীন মুশতারী ও ইয়াসমিন মুশতারী নজরুল সঙ্গীত শিল্পী। বড় মেয়ে শবনম মুশতারী ১৯৯৭ সালে সঙ্গীতে অবদানের জন্য একুশে পদক লাভ করেন। এক ছেলে শাহরিয়ার চৌধুরী কম্পিউটার বিজ্ঞানী ও অন্যজন হাসনাইন চৌধুরী বাংলাদেশ বিমানের বৈমানিক ক্যাপ্টেন।   কর্মজীবন  উনিশ শতকের মাঝামাঝিতে তিনি তৎকালীন মাহে নও পত্রিকার সম্পাদক ছিলেন। এছাড়া তিনি ছিলেন একজন দক্ষ সংগঠক। তার প্রচেষ্টায় গড়ে ওঠে নজরুল একাডেমি। তিনি ১৯৩৬ সালে নিজ জন্মভূমি নওগাঁর বদলগাছীর চাকরাইল গ্রামে গড়ে তুলেছিলেন 'রিজওয়ান লাইব্রেরি'   সাহিত্যচর্চা  তালিম হোসেন তার রচনায় ইসলামি আদর্শ, ঐতিহ্য ও মূল্যবোধ ফুটিয়ে তুলেছেন। তার প্রথম কাব্যগ্রন্থ দিশারী ১৯৫৬ সালে প্রকাশিত হয়। তার অন্যান্য উল্লেখযোগ্য কাব্যগ্রন্থ হল শাহীন ও নূহের জাহাজ। এছাড়া তিনি অনুবাদ করেছেন স্বর্গচরণ ও দানবীর এন্ড্রুর কার্নেগী উপন্যাস।   গ্রন্থতালিকা   কাব্যগ্রন্থ  দিশারী (১৯৫৬)  শাহীন (১৯৬২)  নূহের জাহাজ (১৯৮৩)  অনুবাদ  স্বর্গচারণ (১৯৫৯)  দানবীর এন্ড্রুর কার্নেগী (১৯৬২)   পুরস্কার ও সম্মাননা   বাংলা একাডেমি পুরস্কার (১৯৬৫)  সিতারা-ই-ইমতিয়াজ (১৯৭২)  একুশে পদক (১৯৮২)  বাংলা সাহিত্য পুরস্কার (১৯৮২)  নজরুল একাডেমি পুরস্কার (১৯৯৩)   মৃত্যু  তালিম হোসেন ১৯৯৯ সালের ২১ ফেব্রুয়ারি ঢাকায় মারা যান।   তথ্যসূত্র    বহিঃসংযোগ   বিষয়শ্রেণী:১৯১৮-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:বাংলাদেশী পুরুষ লেখক বিষয়শ্রেণী:বাংলাদেশী কবি বিষয়শ্রেণী:বাংলাদেশী সাহিত্যিক বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী বিষয়শ্রেণী:ভাষা ও সাহিত্যে একুশে পদক বিজয়ী বিষয়শ্রেণী:বাঙালি মুসলিম বিষয়শ্রেণী:২০শ শতাব্দীর বাংলাদেশী কবি বিষয়শ্রেণী:নওগাঁ জেলার ব্যক্তি বিষয়শ্রেণী:২০শ শতাব্দীর পুরুষ লেখক বিষয়শ্রেণী:বাঙালি লেখক বিষয়শ্রেণী:বাংলাদেশী পুরুষ কবি বিষয়শ্রেণী:একুশে পদক বিজয়ী
থাম্ব|350x350পিক্সেল|একটি পরিষ্কার সকালে উত্তর উপসাগর, বে ব্রিজ, গোল্ডেন গেট এবং মেরিন হেডল্যান্ডসের এইরিয়াল প্যানোরামা। নভেম্বর 2014 ফটো ডক সির্লস থেকে নেয়া।  সান ফ্রান্সিসকো উপসাগর হল মার্কিন যুক্তরাষ্ট্রের ক্যালিফোর্নিয়া রাজ্যের একটি বৃহৎ জোয়ারের মোহনা এবং এটির নাম অনুযায়ী এলাকাটির নাম হয়েছে সান ফ্রান্সিসকো উপসাগরীয় এলাকা । এটি সান ফ্রান্সিস্কো, স্যান হোসে এবং ওকল্যান্ড শহরগুলির দ্বারা প্রভাবিত৷  সান ফ্রান্সিসকো উপসাগর ক্যালিফোর্নিয়ার প্রায় 40 শতাংশ থেকে জল নিষ্কাশন করে। স্যাক্রামেন্টো এবং সান জোয়াকিন নদী এবং সিয়েরা নেভাদা পর্বত থেকে জল সুইসুন উপসাগরে প্রবাহিত হয়, যা পরে কারকুইনেজ প্রণালী দিয়ে সান পাবলো উপসাগরের প্রবেশপথে নাপা নদীর সাথে মিলিত হয়, যা এর দক্ষিণ প্রান্তে স্যান ফ্রান্সিসকো উপসাগরের সাথে সংযোগ করে। তারপর এটি গোল্ডেন গেট প্রণালী হয়ে প্রশান্ত মহাসাগরের সাথে সংযুক্ত হয়। যাইহোক, আন্তঃসংযুক্ত উপসাগরের এই সম্পূর্ণ গোষ্ঠীটিকে প্রায়শই সান ফ্রান্সিসকো উপসাগর বলা হয়। 2 ফেব্রুয়ারী, 2013 এ উপসাগরটিকে "আন্তর্জাতিক গুরুত্বের রামসার জলাভূমি" মনোনীত করা হয়েছিল এবং উপসাগরের ওকল্যান্ড বন্দরটি পশ্চিম উপকূলের অন্যতম ব্যস্ততম কার্গো বন্দর।   আকার  উপসাগরটি  এর মধ্যে জুড়ে রয়েছে  , কোন উপসাগর (যেমন সান পাবলো উপসাগর), মোহনা, জলাভূমি ইত্যাদি পরিমাপের অন্তর্ভুক্ত হয়েছে তার উপর নির্ভর করে পরিমাপের তারতম্য হতে পারে।  San Francisco Bay Watershed Database and Mapping Project  উপসাগরের প্রধান অংশ  পরিমাপ করে পূর্ব থেকে পশ্চিমে প্রশস্ত এবং উত্তর-দক্ষিণে দৈর্ঘ্য  থেকে 1 এবং  2 এর মধ্যে।  সান ফ্রান্সিসকো উপসাগর হল আমেরিকার প্রশান্ত মহাসাগরীয় উপকূলে দ্বিতীয় বৃহত্তম মোহনা, যা ওয়াশিংটন এবং কানাডার ব্রিটিশ কলাম্বিয়া রাজ্যের অন্তর্ভুক্ত সালিশ সাগর পরে রয়েছে।   ১৮৫০-এর দশক পর্যন্ত উপসাগরটি স্যান হোসে পর্যন্ত দক্ষিণে চলাচলের উপযোগী ছিল, কিন্তু যখন Hydraulic mining নদীগুলি থেকে প্রচুর পরিমাণে পলল নির্গত করে তখন তা উপসাগরের স্রোত খুব কম বা নেই এমন অংশগুলিতে জমা হয়। পরে, জলাভূমি এবং খাঁড়িগুলি ইচ্ছাকৃতভাবে ভরাট করা হয়েছিল, যা ১৯ শতকের মাঝামাঝি থেকে উপসাগরের আয়তন এক তৃতীয়াংশের মতো হ্রাস করে। সম্প্রতি, জলাভূমির বৃহৎ এলাকা পুনরুদ্ধার করা হয়েছে, যা উপসাগরের আকারের বিষয়টিকে আরও বিভ্রান্ত করেছে। জলপথ এবং পোতাশ্রয় হিসাবে এর মূল্য থাকা সত্ত্বেও, উপসাগরের প্রান্তে হাজার হাজার একর জলাভূমি, বহু বছর ধরে, নষ্ট স্থান হিসাবে বিবেচিত হয়েছিল।   তথ্যসূত্র
ময়না ২০২৫ সালের একটি বাংলাদেশী নাট্য চলচ্চিত্র। হুমায়ুন আজাদের উপন্যাস ১০,০০০ এবং আরো ১টি ধর্ষণ অবলম্বনে জাজ মাল্টিমিডিয়ার ব্যানারে মোহাম্মদ আলিম উল্লাহ খোকনের গল্পে পরিচালনার পাশাপাশি চিত্রনাট্য ও সংলাপ লিখেছেন মনজুরুল ইসলাম মেঘ। নাম ভূমিকায় অভিনয় করেছেন রাজ রিপা এবং তার বিপরীতে ছিলো আমান রেজা, কায়েজ আরজু, আফফান মিতুল ও আরেফিন জিলানী। এটি একটি মেয়ের জীবন সংগ্রামের গল্প তুলে ধরা হয়েছে।   সিনেমাটির মাধ্যমে নবাগত নায়িকা রাজ রিপার প্রথমবার বড় পর্দায় অভিষেক হয়। বিশেষ চরিত্রে অভিনয় করেছেন নায়ক শিশির সরদার, নায়িকা এঞ্জেলা জলি, আপন ও শিশুশিল্পী জান্নাতুল ভোর। ২০২৫ সালের ১৩ জানুয়ারি চলচ্চিত্রটির প্রথম দর্শন পোস্টার প্রকাশ করা হয় এবং ১৪ ফেব্রুয়ারি প্রেক্ষাগৃহে মুক্তি পায়।   অভিনয়শিল্পী   ময়না চরিত্রে রাজ রিপা   কায়েস আরজু  আমান রেজা  আফফান মিতুল  সুব্রত বড়ুয়া  নাদের চৌধুরী  মোমেনা চৌধুরী  স্মৃতি রাণী দেবী  খলিলুর রহমান কাদেরী  সূচনা শিকদার  সীমান্ত আহমেদ  আরেফিন জিলানী  আনোয়ার হোসেন  তাহমিনা মোনা  তিশা আক্তার  তমা খান  আনিকা আক্তার  শিশির সরদার  এঞ্জেলা জলি  আপন  জান্নাতুল ভোর   মুক্তি  দীর্ঘদিন বিলম্বের পর ২০২৫ সালের ১৪ ফেব্রুয়ারি চলচ্চিত্রটি অরুণ চৌধুরী পরিচালিত জলে জ্বলে তারার সাথে সংঘর্ষে বাংলাদেশের ১৬টি প্রেক্ষাগৃহে মুক্তি পায়।   ২০২৩ সালের ১৪ ডিসেম্বর টিজার এবং ২০২৫ সালের ৬ ফেব্রুয়ারি জাজ মাল্টিমিডিয়ার ইউটিউব চ্যানেলে ট্রেইলার প্রকাশ করা হয়। প্রদর্শনী ময়না দক্ষিণ কোরিয়ার ২১ তম আপোরিয়া আন্তর্জাতিক ভিলেজ চলচ্চিত্র উৎসবে সিনেমাটি প্রদর্শিত হয়। লন্ডনের ২৫তম ইএমএমএএস বিবিসি ফেস্টিভ্যাল অব মাল্টিকালচারাল ২০২৩-এ সেরা ফিল্ম প্রডাকশন পুরস্কার পায়। ইতালির কলিজিয়াম আন্তর্জাতিক চলচ্চিত্র উৎসব ২০২৩ এবং ভারতের মুম্বাইয়ে গোল্ডেন জুরি চলচ্চিত্র উৎসব ২০২৩-এ সেমিফাইনালিস্ট হিসেবে বিশেষ পুরস্কার পায়।  তথ্যসূত্র    বহিঃসংযোগ        বিষয়শ্রেণী:২০২৫-এর চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশে ধর্ষণ নিয়ে চলচ্চিত্র বিষয়শ্রেণী:জাজ মাল্টিমিডিয়া'র চলচ্চিত্র
১৪শ শতাব্দী (১৩০১-১৪০০) (৭০০ হিজরি - ৮০৩ হিজরি)    ১৩০১: বাংলার সুলতান রুকনউদ্দীন কায়কাউস মারা যান এবং তার ভাই শামসুদ্দিন ফিরোজ শাহ তার স্থলাভিষিক্ত হন।  ১৩০২: গ্রানাডার দ্বিতীয় মুহাম্মদ মারা যান এবং তৃতীয় মুহাম্মদ তার স্থলাভিষিক্ত হন।  ১৩০৩: মঙ্গোল সাম্রাজ্যের ইলখানাতে মাহমুদ গাজান মারা যান এবং তার ভাই মোহাম্মদ-ই খোদাবন্দে ওলজেইতু তার স্থলাভিষিক্ত হন।  ১৩০৪:   ১৩০৫:    আরও দেখুন    মুসলিম ইতিহাসের সময়রেখা  বিষয়শ্রেণী:১৪শ শতাব্দীতে ইসলাম বিষয়শ্রেণী:মুসলিম ইতিহাসের সময়রেখা
ইউনিউন এর জমি কার পাড়েরহাট বাংলাদেশের পিরোজপুর জেলার অন্তর্গত ইন্দুরকানী উপজেলার একটি ইউনিয়ন।   আয়তন  পাড়েরহাট ইউনিয়নের আয়তন ৫,২৪৬ একর।   প্রশাসনিক কাঠামো  পাড়েরহাট ইউনিয়ন ইন্দুরকানী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ইন্দুরকানী থানার আওতাধীন। এটি জাতীয় সংসদের ১২৮নং নির্বাচনী এলাকা পিরোজপুর-২ এর অংশ। এ ইউনিয়নের গ্রামগুলো হল:   নলবুনিয়া  গদারহওলা  বাটাজোড়  ষোলঘর  লক্ষীদিয়া  বাড়ৈখালী  হোগলাবুনিয়া	  উমেদপুর  টগড়া  গাজীপুর  দরিচর গাজীপুর  লাহুরী  চর লাহুরী  ইকড়বুনিয়া  দরিচর ইকড়বুনিয়া  চর বাড়ৈখালী	  চর টগড়া  টেংড়াখালী   জনসংখ্যার উপাত্ত  ২০১১ সালের আদমশুমারি অনুযায়ী পাড়েরহাট ইউনিয়নের মোট জনসংখ্যা ১৮,৪৮৮ জন। এর মধ্যে পুরুষ ৯,১৬৯ জন এবং মহিলা ৯,৩১৯ জন। মোট পরিবার ৪,২৮০টি।   শিক্ষা  ২০১১ সালের আদমশুমারি অনুযায়ী পাড়েরহাট ইউনিয়নের সাক্ষরতার হার ৬৩.১%।   দর্শনীয় স্থান   লালা বাবুর জমিদার বাড়ি   জনপ্রতিনিধি   বর্তমান চেয়ারম্যান: মোহাম্মদ গোলাম সারোয়ার বাবুল  +চেয়ারম্যানগণের তালিকাক্রমিকচেয়ারম্যানগণের নামমেয়াদকাল০১মোহাম্মদ হাসেন আলী হাওলাদার ১৯৭৭-১৯৮৩০২মোহাম্মদ হেমায়েত উদ্দিন শেখ ১৯৮৩-১৯৮৮০৩মোহাম্মদ আলাউদ্দিন খান ১৯৮৮-১৯৯৩০৪মোহাম্মদ আবদুল করিম হাওলাদার ১৯৯৩-১৯৯৮০৫মোহাম্মদ শাহাবুদ্দিন হাওলাদার ১৯৯৮-২০১১০৬মোহাম্মদ গোলাম সারোয়ার বাবুল২০১১-বর্তমান   আরও দেখুন   ইন্দুরকানী উপজেলা  ইন্দুরকানী থানা  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:ইন্দুরকানী উপজেলার ইউনিয়ন
ম্যাথু অ্যালান লেকি (জন্ম: ৪ ফেব্রুয়ারি ১৯৯১) হলেন একজন অস্ট্রেলীয় পেশাদার ফুটবলার, যিনি বুন্দেসলিগার ক্লাব হের্থা বিএসসি এবং অস্ট্রেলিয়া জাতীয় দলের হয়ে  উইঙ্গার অথবা উইং ব্যাক হিসেবে খেলেন।  আন্তর্জাতিক ক্যারিয়ার ২০১৮ ফিফা বিশ্বকাপ বাছাইপর্ব ২০১৫ সালের ৩রা সেপ্টেম্বর তারিখে, লেকি অস্ট্রেলিয়ার হয়ে সর্বপ্রথম গোল করেন, তার ২০১৩ সালের পর এটি তার প্রথম গোল ছিল। ২০১৮ ফিফা বিশ্বকাপ বাছাইপর্বের উক্ত ম্যাচে বাংলাদেশের বিরুদ্ধে তিনি উদ্বোধনী গোলটি করেন। ২০১৭ সালের ৫ই সেপ্টেম্বর তারিখে, লেকি থাইল্যান্ডের বিরুদ্ধে তার ষষ্ঠ গোলটি করেন।  ক্যারিয়ার পরিসংখ্যান আন্তর্জাতিক গোল  + তারিখ, ভেন্যু, উপস্থিতি, প্রতিপক্ষ, স্কোর, ফলাফল এবং প্রতিযোগিতা অনুযায়ী আন্তর্জাতিক গোলনং.তারিখভেন্যুউপস্থিতিপ্রতিপক্ষস্কোরফলাফল প্রতিযোগিতা ১১৫ অক্টোবর ২০১৩ক্রাভেন কটেজ, লন্ডন, ইংল্যান্ড৪৩–০৩–০প্রীতি ম্যাচ২৩ সেপ্টেম্বর ২০১৫পার্থ ওভাল, পার্থ, অস্ট্রেলিয়া২৬১–০৫–০২০১৮ ফিফা বিশ্বকাপ বাছাইপর্ব৩৪ জুন ২০১৬স্টেডিয়াম অস্ট্রেলিয়া, সিডনি, অস্ট্রেলিয়া৩১১–০১–০প্রীতি ম্যাচ৪২৩ মার্চ ২০১৭ পিএএস স্টেডিয়াম, তেহরান, ইরান ৩৮  ১–০১–১২০১৮ ফিফা বিশ্বকাপ বাছাইপর্ব৫২৮ মার্চ ২০১৭ সিডনি ফুটবল স্টেডিয়াম, সিডনি, অস্ট্রেলিয়া৩৯  ২–০২–০২০১৮ ফিফা বিশ্বকাপ বাছাইপর্ব৬৫ সেপ্টেম্বর ২০১৭ মেলবোর্ন আয়তক্ষেত্রাকার স্টেডিয়াম, মেলবোর্ন, অস্ট্রেলিয়া৪৬  ২–১২–১ ২০১৮ ফিফা বিশ্বকাপ বাছাইপর্ব  তথ্যসূত্র  বহিঃসংযোগ            বিষয়শ্রেণী:১৯৯১-এ জন্ম বিষয়শ্রেণী:অস্ট্রেলীয় পুরুষ ফুটবলার বিষয়শ্রেণী:অস্ট্রেলিয়ার আন্তর্জাতিক ফুটবলার বিষয়শ্রেণী:এ-লিগের খেলোয়াড় বিষয়শ্রেণী:বরুসিয়া মনশেনগ্লাডবাখের খেলোয়াড় বিষয়শ্রেণী:হের্টা বিএসসির খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:অস্ট্রেলীয় প্রবাসী ফুটবলার বিষয়শ্রেণী:জার্মানিতে প্রবাসী ফুটবলার বিষয়শ্রেণী:জীবিত ব্যক্তি বিষয়শ্রেণী:এএফসি এশিয়ান কাপ বিজয়ী খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:ফুটবল স্পোর্টস ক্লাব ফ্রাঙ্কফুর্টের খেলোয়াড় বিষয়শ্রেণী:ফুটবল ক্লাব ইঙ্গলস্টাট ০৪-এর খেলোয়াড় বিষয়শ্রেণী:বরুসিয়া মনশেনগ্লাডবাখ ২-এর খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:স্কটিশ বংশোদ্ভূত অস্ট্রেলীয় ব্যক্তি বিষয়শ্রেণী:২. বুন্দেসলিগার খেলোয়াড় বিষয়শ্রেণী:ফুটবল উইঙ্গার বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
শ্রী রাধা দামোদর মন্দির হল একটি হিন্দু মন্দির যা হিন্দু দেবতা রাধা এবং কৃষ্ণকে উৎসর্গীকৃত। মন্দিরটি ভারতীয় রাজ্য উত্তরপ্রদেশ এর বৃন্দাবনে অবস্থিত। মন্দিরে কৃষ্ণ তাঁর সহধর্মিণী রাধার সাথে দামোদর রূপে পূজিত হন। এটি বৃন্দাবনের প্রধান সাতটি গোস্বামী মন্দিরের একটি। মন্দিরটি গৌড়ীয় বৈষ্ণববাদ ঐতিহ্যের অন্তর্গত এবং ১৫৪২ খ্রিস্টাব্দে জীব গোস্বামী দ্বারা প্রতিষ্ঠিত হয়েছিল।    ইতিহাস  thumb|বৃন্দাবনের রাধা দামোদর মন্দির শ্রী রাধা দামোদর মন্দির প্রথম ১৫৪২ খ্রিস্টাব্দে জীব গোস্বামী দ্বারা প্রতিষ্ঠিত হয়েছিল এবং এটি বৃন্দাবনের সেবা কুঞ্জে অবস্থিত ছিল। পরবর্তীতে ১৫৭০ সালে, যখন মুসলিম সম্রাট আওরঙ্গজেব বৃন্দাবন আক্রমণ করেন, তখন আদি দেবতা রাধা দামোদরকে কিছু সময়ের জন্য জয়পুরে স্থানান্তরিত করা হয় এবং যখন সামাজিক পরিস্থিতি অনুকূল হয়, তখন দেবতাদের ১৭৩৯ খ্রিস্টাব্দে বৃন্দাবনে ফিরিয়ে আনা হয়। সেই থেকে বৃন্দাবনে দেবতা রাধা দামোদরের সেবা করা হয়েছে।  ১৫৯৬ সালে জীব গোস্বামী তার অপ্রকটের আগে, উত্তরাধিকারী প্রধান পুরোহিত হিসেবে কৃষ্ণ দাসকে দেবতাদের সেবার ভার অর্পণ করেন। বর্তমানে, কৃষ্ণ দাসের বংশধররা বিগ্রহের সেবা করছে।   তাৎপর্য  thumb|গিরিরাজ শিলা রাধা দামোদর মন্দিরাভ্যন্তরে। মন্দিরটি বৃন্দাবনের একটি প্রাচীন মন্দির। এটি বৃন্দাবনের সাতটি উল্লেখযোগ্য মন্দিরের মধ্যে একটি। অন্যান্য মন্দিরগুলো হচ্ছে রাধা মদন মোহন মন্দির, রাধা গোকুলানন্দ মন্দির, রাধা রমন মন্দির, রাধা গোবিন্দ মন্দির, রাধা গোপীনাথ মন্দির এবং রাধা শ্যামসুন্দর মন্দির।   মন্দিরটিতে কৃষ্ণের পায়ের ছাপ সহ "গিরিরাজ শিলা"-ও রয়েছে যা স্বয়ং কৃষ্ণ দ্বারা সনাতন গোস্বামী-কে দেওয়া হয়েছিল বলে বিশ্বাস করা হয়।। জনপ্রিয় বিশ্বাস অনুসারে, রাধা দামোদর মন্দিরের চারবার পরিক্রমা   গোবর্ধন পাহাড়-এর একবার পরিক্রমার সমান।  মন্দির প্রাঙ্গণে রূপ গোস্বামী সমাধি এবং জীব গোস্বামী সমাধি সহ অনেক গৌড়ীয় সাধকের সমাধিও রয়েছে। ইসকন এর প্রতিষ্ঠাতা অভয়চরণারবিন্দ ভক্তিবেদান্ত স্বামী প্রভুপাদ আমেরিকায় কৃষ্ণ সম্পর্কে প্রচারের পূর্বে ছয় বছর এই মন্দিরে অবস্থান করেছিলেন।   মন্দিরের বিগ্রহ  thumb|রাধা দামোদর মন্দিরের বিগ্রহ রাধা দামোদর দেবতা এবং গিরিরাজ শিলা। এছাড়া আরো পূজিত হন শ্রীরাধাবৃন্দাবনচন্দ্রজি, শ্রী রাধা মাধব জি, শ্রী গৌর নিতাই এবং শ্রী জগন্নাথ দেব জি ।   মন্দিরের সময়   সকাল - ভোর ৪:৩০ থেকে দুপুর ১:০০ পর্যন্ত  সন্ধ্যা - বিকেল ৪:৩০ থেকে রাত ৯:০০   আরও দেখুন   রাধা কুণ্ড রাধা কৃষ্ণ কুসুম সরোবর গোবর্ধন শিলা রাধারানী মন্দির নিধিবন, বৃন্দাবন রাধারমন মন্দির রাধা দামোদর মন্দির, জুনাগড় রাধা বল্লভ মন্দির, বৃন্দাবন রাধা মদন মোহন মন্দির, বৃন্দাবন   তথ্যসূত্র    বহিঃসংযোগ   https://www.radhadamodarmandir.com/  বিষয়শ্রেণী:রাধা কৃষ্ণ মন্দির বিষয়শ্রেণী:মথুরা জেলার দর্শনীয় স্থান বিষয়শ্রেণী:মথুরা জেলার হিন্দু মন্দির বিষয়শ্রেণী:গৌড়ীয় বৈষ্ণববাদ বিষয়শ্রেণী:মথুরা জেলা বিষয়শ্রেণী:কৃষ্ণ মন্দির বিষয়শ্রেণী:বৃন্দাবন বিষয়শ্রেণী:১৬শ শতকের হিন্দু মন্দির
মোহাম্মদ সাখাওয়াত রহমান বাংলাদেশের দিনাজপুর জেলার রাজনীতিবিদ ও দিনাজপুর-৪ আসনের সাবেক সংসদ সদস্য।   প্রাথমিক জীবন  মোহাম্মদ সাখাওয়াত রহমান দিনাজপুর জেলায় জন্মগ্রহণ করেন।   রাজনৈতিক জীবন  মোহাম্মদ সাখাওয়াত রহমান ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে দিনাজপুর-৪ আসন থেকে সংসদ সদস্য নির্বাচিত হয়েছিলেন। তিনি ১৯৯১ সালের পঞ্চম জাতীয় সংসদ নির্বাচনে জাতীয় পার্টির মনোনয়ন নিয়ে দিনাজপুর-৪ আসন থেকে পরাজিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সম্ভাব্য জীবিত ব্যক্তি বিষয়শ্রেণী:দিনাজপুর জেলার রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:দিনাজপুর জেলার ব্যক্তি